Անտոնիո Վիվալդի
**Տարվա եղանակներ** (իտալ.՝ Le quattro stagioni), ջութակի չորս կոնցերտներից կազմված շարք, որը գրել է իտալացի կոմպոզիտոր Անտոնիո Վիվալդին, 1723 թվականին։ Ստեղծագործությունը կոմպոզիտորը գրել է բարոկկո ոճով։ Կոնցերտներն առաջին անգամ հրատարակվել են գրվելուց երկու տարի անց՝ 1725 թվականին։ Կոնցերտների կազմությունը տարբեր է և յուրաքանչյուր կոնցերտ նվիրված է տարվա մեկ եղանակի, որն էլ բաղկացած է տվյալ եղանակի ամիսներին համապատասխան երեք մասերից։ Յուրաքանչյուր կոնցերտ սկսվում է սոնետով՝ գրական ուղերձով և ենթադրվում է, որ խոսքերի հեղինակը հենց ինքն է՝ Վիվալդին։ Ամեն մի կոնցերտ պարունակում է երեք ենթակոնցերտներ, տարբեր տեմպերով։ Օրինակ, «Ձմեռը» պարունակում է կծու և խենթ պիցցիկատոներ ու բարձր տոնայնության նոտաներ, շատ արագ տեմպի մեջ, մինչդեռ «Ամառը» շատ մռայլ և դանդաղ է։ Հետագայում Վիվալդին կոնցերտները հարմարացնում է լարային կվարտետի համար։

«Չորս Եղանակները» բաղկացած է հետևյալ մասերից ՝ «Գարուն», «Ամառ», «Աշուն», «Ձմեռ»։

Կոնցերտ № 1 Մի մաժոր, «Գարուն»
------------------------------

* Գարուն. Կոնցերտ Nօ 1, Մի մաժոր, Օպուս 8, RV 269

Concerto No. 1 in E major, Op. 8, RV 269, "La primavera" (Spring)

1․Ալլեգրո (Գարուն եկավ)

2.Լարգո է պիանիսիմո սոմպրե (Քնած հովիվը)

3.Ալլեգրո Պաստորալլե (Գյուղական պար)

Spring, movement 1: Allegro

Վիվալդի «Տարվա եղանակներ» Ջոն Հարրիսոն, ջութակ

Spring, movement 2: Largo

Վիվալդի «Տարվա եղանակներ» Ջոն Հարրիսոն, ջութակ

Spring, movement 3: Allegro

Վիվալդի «Տարվա եղանակներ» Ջոն Հարրիսոն, ջութակ
* *Խնդի՞ր կա ձայնագրությունների լսման հետ։ Տե՛ս մեդիաֆայլեր։*

*Սոնետի տեքստը*

```
Գարուն է գալիս։
Թռչունները տոնում են նրա վերադարձը տոնական երգով,
իսկ կարկաչող աղբյուրները մեղմ շոյվում են զեփյուռով։
Ամպրոպները, որոնք գարնան մունետիկներն են,
բղավում են ՝ նետելով իրենց մութ թիկնոցները երկնքի վրա։
Հետո անհետանում են լռության մեջ, իսկ թռչունները կրկին
իրենց երգով գեղեցիկ, ևս մեկ անգամ հմայում են։
```

```
Ծաղկազարդ մարգագետիններում, տերևազարդ ճյուղերը
խշխշում են վերևվում, իսկ այծերի երամը 
օդևանում է հավատարիմ իր շան կողքին։
```

```
Պարկապզուկների տոնական այս ձայների ներքո,
այս գարնան փայլուն հովանոցի տակ 
հավերժահարսերն ու հովիվները մեղմ պարում են։
```

Կոնցերտ № 2 Սոլ մինոր, «Ամառ»
-----------------------------

* Ամառ. Կոնցերտ Nօ 2, Սոլ մինոր, Օպուս 8, RV 315

Concerto No. 2 in G minor, Op. 8, RV 315, "L'estate" (Summer)

1.Ալլեգրո նոն մոլտո

2.Ադաջիո է պիանո

3.Ալլեգրո Պաստորալլե – Պրեստո է ֆորտե

Summer, movement 1: Allegro non molto

Վիվալդի «Տարվա եղանակներ» Ջոն Հարրիսոն, ջութակ

Summer, movement 2: Adagio

Վիվալդի «Տարվա եղանակներ» Ջոն Հարրիսոն, ջութակ

Summer, movement 3: Presto

Վիվալդի «Տարվա եղանակներ» Ջոն Հարրիսոն, ջութակ
* *Խնդի՞ր կա ձայնագրությունների լսման հետ։ Տե՛ս մեդիաֆայլեր։*

*Սոնետի տեքստը*

```
Այս չոր եղանակին, վառվելով արևից
տանջվում է մարդը, տանջվում հոտը և այրվում սոճին։
Մենք լսում ենք կկվի ձայնը, հետո քաղցր ձայնը տատրակի,
Մեղմ զեփյուռը կենդանացնում է օդը, բայց
հյուսիսային քամին սպառնալով նրան մի կողմ է տանում։
Դողում է հովիվը՝ վախենալով կատաղի փոթորկից ու իր բախտից։
```

```
Վախը կայծակից և կատաղի ամպրոպից
խլում է հանգիստը աստիճանաբար, 
ինչպես մոծակ կամ ճանճ, որ կատաղի պտտվում է շուրջդ։
```

```
Ավաղ, նրա մտավախություններն արդարացված էին,
Երկնքում ամպրոպներն ու որոտը կարկուտի հետ միասին
Կոտրում են ցորենի հասկերի գլուխներն ու վնասում հացահատիկը։
```

Կոնցերտ № 3 Ֆա Մաժոր, «Աշուն»
-----------------------------

* Աշուն. Կոնցերտ Nօ 3, Ֆա մաժոր, Օպուս 8, RV 293

Concerto No. 3 in F major, Op. 8, RV 293, "L'autunno" (Autumn)

1.Ալլեգրո

2.Ադաջիո մոլտո

3.Ալլեգրո

Autumn, movement 1: Allegro

Վիվալդի «Տարվա եղանակներ» Ջոն Հարրիսոն, ջութակ

Autumn, movement 2: Adagio molto

Վիվալդի «Տարվա եղանակներ» Ջոն Հարրիսոն, ջութակ

Autumn, movement 3: Allegro

Վիվալդի «Տարվա եղանակներ» Ջոն Հարրիսոն, ջութակ
* *Խնդի՞ր կա ձայնագրությունների լսման հետ։ Տե՛ս մեդիաֆայլեր։*

*Սոնետի տեքստը*

```
Տոնում է գյուղացին երգով ու պարով, 
Բավականություն ստանում ստացած բերքից։
Եվ արբում են Բաքոսի լիկյորով,
Իսկ խրախճանքն ավարտում քուն մտնելով։
Յուրաքանչյուրը փորձում է երգով ու պարով
թողնել իր հոգնածությունը։
Եվ օդը, որը լի է հաճույքով և աշնան շնչով,
Արթնացնում է նրանց քաղցր քնից։

Նոր լուսաբացի հետ որսորդներն են գալիս,
Իրենց զենքերով,շեփորներով և շներով։
Կենդանիները փախչում են, 
իսկ որսորդները գնում նրանց հետքերով։
Սարսափած և վախեցած զենքերի ու շների
այդ մեծ աղմուկից, փախչում են նրանք խուսափելով մահից։
```

Կոնցերտ № 4 Ֆա Մինոր, «Ձմեռ»
----------------------------

* Ձմեռ. Կոնցերտ Nօ 4, Ֆա մինոր, Օպուս 8, RV 297

Concerto No. 4 in F minor, Op. 8, RV 297, "L'inverno" (Winter)

1.Ալլեգրո նոն մոլտո

2.Լարգո

3.Ալլեգրո

Winter, movement 1: Allegro non molto

Վիվալդի «Տարվա եղանակներ» Ջոն Հարրիսոն, ջութակ

Winter, movement 2: Largo

Վիվալդի «Տարվա եղանակներ» Ջոն Հարրիսոն, ջութակ

Winter, movement 3: Allegro

Վիվալդի «Տարվա եղանակներ» Ջոն Հարրիսոն, ջութակ
* *Խնդի՞ր կա ձայնագրությունների լսման հետ։ Տե՛ս մեդիաֆայլեր։*

*Սոնետի տեքստը*

```
Սառը ձյան տակ դողացնելով ցրտից,
Ահավոր քամուց շունչը կտրելով,
Վազում են ընկնելով միմյանց ոտքերի տակ,
Իսկ ատամները ցրտից կպչում են իրար։
```

```
Մինչև այս ամենը հանդարտվում է, 
օրեր են անցնում և անձրևներ են գալիս։
```

```
Մենք դանդաղ ու զգույշ սահում ենք սառցե արահետներով,
Վախենում ենք, որ վայր կընկնենք։
Դողացնում ենք հյուսիսային սառը քամիներից,
Որոնք չնայած փակ դռների՝ ներս են մտնում։
Սա ձմեռ է, որն այնուամենայնիվ,
իր հետ բերում է հաճույք ու բերկրանք։
```

Ծանոթագրություններ
------------------

1. ↑  Everett, Paul (1996). *Vivaldi: The Four Seasons and Other Concertos, Op. 8*. Cambridge: Cambridge University Press. էջ 76. ISBN 978-0521404990.
2. ↑  Christine Lee Gengaro. «Program notes: Four Seasons». Los Angeles Chamber Orchestra. Արխիվացված է օրիգինալից 2012 թ․ հուլիսի 15-ին.

Արտաքին հղումներ
----------------

Վիքիդարանի պատկերանիշըՎիքիդարանի պատկերանիշը Վիքիդարանում կան նյութեր այս թեմայով՝  
**Տարվա եղանակներ (Վիվալդի)**

* Free scores of The Four Seasons by Antonio Vivaldi at Mutopia Project nau.edu/ BinAural Collaborative Hypertext
* An in-depth overview and comparison of recordings of the Four Seasons by Antonio Vivaldi on WETA 90.9's website Արխիվացված 2012-04-06 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Տարվա եղանակներ (Վիվալդի)» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Allmusic · International Music Score Library Project · MusicBrainz |
|  |
| Բառարաններ և հանրագիտարաններ | Բրիտանիկա · Լարուսի |
|  |
| 

|  Չափորոշչային վերահսկողություն |
| --- |
|  |
| BNC: a11952088 · BNF: 13917372q · LCCN: n81147592 · NLA: 35711300 · NLP: a0000002567051 · SUDOC: 076895750 · VIAF: 181040015 · WorldCat VIAF: 181040015 |

 |

 |